|  |
| --- |
| **ՀԻՄՆԱՎՈՐՈՒՄ** |

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 6-ի N 1291-Ա ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

Համաձայն «ԻՋԵՎԱՆԻ ԳԻՆՈՒ, ԿՈՆՅԱԿԻ ԳՈՐԾԱՐԱՆ» ՓԲ ընկերության կողմից տրամադրված տեղեկատվության՝ վերջինս չի օգտվում տրամադրված արտոնությունից և կարգով նախատեսված պայմանագիր ընկերության հետ չի կնքվել, հետևաբար անհրաժեշտություն է առաջացել ուժը կորցրած ճանաչել ՀՀ կառավարության 2020 թվականի օգոստոսի 6-ի «Ներդրումային ծրագրի շրջանակներում «ԻՋԵՎԱՆԻ ԳԻՆՈՒ, ԿՈՆՅԱԿԻ ԳՈՐԾԱՐԱՆ» փակ բաժնետիրական ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին**»** N1291-Ա որոշումը։

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ

ԱՄՓՈՓԱԹԵՐԹ

ՀՀ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 6-ի N 1291-Ա ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |
| --- | --- |
| 1. ՀՀ ֆինանսների նախարարություն | 15-06-2021թ. |
| N 01/2-1/9578-2021 |
| 1.Դիտո­­ղություններ և առա­ջար­կու­թյուն­ներ չկան: | Ընդունվել է։ |
| 2. ՀՀ պետական եկամուտների կոմիտե | 17-06-2021թ. |
| N 01/3-2/37158-2021 |
| 1. Առաջարկություններ և դիտողություններ չկան:  Միաժամանակ հայտնում ենք, որ «Իջևանի գինու, կոնյակի գործարան» փակ բաժնետիրական ընկերությունը (ՀՎՀՀ 07600518, գրանցված 22.06.1995թ.) գործում է հարկման ընդհանուր համակարգում, ըստ ներկայացրած վերջին՝ 2021թ. ապրիլ ամսվա եկամտային հարկի և սոցիալական վճարի ամսական հաշվարկի ունի 197 հարկման բազա ունեցող վարձու աշխատողներ, որոնց միջին հարկման բազան կազմում է 116,882 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա հայտնում ենք, որ ընկերության կողմից իրացման վերաբերյալ դիմումին կից ներկայացված չէ տեղեկատվություն, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 10.06.2021թ. դրությամբ ընկերությունը չունի հարկային մարմնի կողմից վերահսկվող եկամուտների գծով պարտավորություն: | Ընդունվել է։ |
| 3. ՀՀ արդարադատության նախարարություն | 28-07-2021թ. |
| N 01/27.2/22712-2021 |
| 1.Նախագիծն անհրաժեշտ է համապատասխանեցնել «Նորմատիվ իրավական ակտերի մասին» օրենքի 11-րդ հոդվածի 1-ին մասի 2-րդ կետում նախատեսված  նորմատիվ իրավական ակտին ներկայացվող վավերապայմաններին, այն է՝ Նախագծում անհրաժեշտ է նշում կատարել նորմատիվ իրավական ակտի ընդունման տարվա, ամսվա, ամսաթվի մասին:  2. Նախագծի վերնագրում «ՀՀ կառավարության» բառերն անհրաժեշտ է փոխարինել «Հայաստանի Հանրապետության կառավարության» բառերով՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 2-րդ մասի պահանջները:  3. Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ Նախագծի նախաբանում «Նորմատիվ իրավական ակտերի մասին» բառերից հետո նշված «Հայաստանի Հանրապետության» բառերն անհրաժեշտ է հանել: | Ընդունվել է։    Ընդունվել է։  Ընդունվել է։ |